वेनेजुएला: नेशनल असेंबली ने अमेरिका और अन्य देशों से भेजी गई मानवीय सहायता के प्रवेश को दी मंजूरी | 🌎 LatestLY हिन्दी
वेनेजुएला: नेशनल असेंबली ने अमेरिका और अन्य देशों से भेजी गई मानवीय सहायता के प्रवेश को दी मंजूरी
विदेश IANS| Feb 20, 2019 10:15 AM IST
नेशनल असेंबली (Photo Credit- IANS)
काराकास: वेनेजुएला (Venezuela) में विपक्ष के नियंत्रण वाली नेशनल असेंबली (National Assembly) ने मंगलवार को अमेरिका और अन्य देशों से भेजी गई मानवीय सहायता सामग्री को देश में प्रवेश की अनुमति दे दी, जिसे राष्ट्रपति निकोलस मदुरो (Nicolás Maduro) की सरकार ने स्वीकार करने से इंकार कर दिया था. मानवीय सहायता सामग्री के लिए हुए मतदान को सर्वसम्मति से मंजूरी मिलने के बाद सांसदों ने अपने विभिन्न भाषणों में स्थिति का वर्णन करते हुए इसे तेल समृद्ध देश के लिए मानवीय आपातकाल बताया.
एफे की रिपोर्ट के मुताबिक, असेंबली ने वेनेजुएला के सशस्त्र बलों और राष्ट्रीय पुलिस को कोलंबियाई सीमावर्ती शहर कुकुटा और दो अन्य स्थानों पर गोदामों में एकत्रित सहायता सामग्री के वितरण को रोकने वाले बैरियर्स को तोड़ने का आदेश दिया. सांसदों ने दवाइयों और अन्य चिकित्सा सामग्री के आयात की देखरेख करने वाले सीमा शुल्क एजेंटों और विभिन्न एजेंसियों को आपातकाल की अवधि तक नियमित प्रक्रियाएं रोकने का भी निर्देश दिया.
यह भी पढ़ें: वेनेजुएला के राष्ट्रपति निकोलस मदुरो पर ड्रोन हमला, बाल-बाल बचे
असेंबली ने सहायता सामग्री भेजने वाले देशों को धन्यवाद दिया और उन्हें इस प्रस्ताव की प्रतियां भी भेजी.अंतरराष्ट्रीय सहायता के लिए अनुरोध नेशनल असेंबली के स्पीकर जुआन गुएडो ने किया, जिन्होंने 23 जनवरी को खुद को वेनेजुएला का कार्यकारी अध्यक्ष घोषित किया था.
अमेरिका ने बिना देर किए गुआइदो को राष्ट्रपति के रूप में मान्यता दे दी और लगभग 50 अन्य देशों ने भी ऐसा किया, जिनमें कनाडा, कोलंबिया, अर्जेंटीना और ब्राजील के साथ ही प्रमुख यूरोपीय शक्तियां फ्रांस, जर्मनी, स्पेन और ब्रिटेन भी शामिल हैं.
National Assembly Nicolás Maduro Venezuela अमेरिका अर्जेटीना कनाडा कोलंबिया निकोलस मदुरो नेशनल असेंबली वेनेजुएला